РЕШЕНИЕ НА КОМИСИЯТА
от 16 април 2007 година
относно описа на потенциала за лозарско производство, представен от Румъния съгласно Регламент (ЕО) № 1493/1999 на Съвета
(нотифицирано под номер C(2007) 1587)
(само текстът на румънски език е автентичен)
(2007/234/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 г. на Съвета от 17 май 1999 г. относно общата организация на пазара на вино (1), и по-специално член 23, параграф 4 от него,
като има предвид, че:
(1)
Регламент (ЕО) № 1493/1999 предвижда като предварително условие за достъпа до допълнителни права за засаждане, както и до подпомагане за преструктурирането и преобразуването, съставянето на опис на потенциала за лозарско производство от дадената държава-членка. Представянето на този опис трябва да удовлетворява изискванията на член 16 от посочения регламент.
(2)
Регламент (ЕО) № 1227/2000 на Комисията от 31 май 2000 г. за установяване на подробни правила за прилагането на Регламент (ЕО) № 1493/1999 на Съвета относно общата организация на пазара на вино по отношение на производствения потенциал (2) предвижда в член 19 подробностите при представянето на данните, които се съдържат в описа.
(3)
Румъния сведе до знанието на Комисията с писмо от 23 февруари 2007 данните, които са посочени в член 16 от Регламент (ЕО) № 1493/1999 и член 19 от Регламент (ЕО) № 1227/2000. При прегледа на тези данни се установи, че Румъния съответно е съставила описа.
(4)
Настоящото решение не изисква Комисията да установи точността на данните, които се съдържат в описа, или съвместимостта на законодателството, което е посочено в описа, с общностното право. То не засяга други евентуални решения на Комисията по тези въпроси.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩОТО РЕШЕНИЕ:
Член 1
Комисията констатира, че Румъния е съставила описа на потенциала за лозарско производство в съответствие с член 16 от Регламент (ЕО) № 1493/1999.
Член 2
Адресат на настоящото решение е Румъния.
Съставено в Брюксел на 16 април 2007 година.